REPUBLIKA HRVATSKA
        ZADARSKA ŽUPANIJA
         OPĆINA STARIGRAD
             Općinski načelnik

KLASA: 372-03/22-01/1
URBROJ: 2198-9-2-23-2
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                       
Starigrad Paklenica, 6. travnja 2023. godine

Na temelju članka 6. Zakona o zakupu i kupoprodaji proslovnih prostora (Narodne Novine 125/11 i 64/15), članka 46. Statuta Općine Starigrad („Službeni glasnik Zadarske županije“, broj 3/18, 8/18, 3/20 i 3/21)) i Odluke Općinskog vijeća Općine Starigrad (KLASA: 372-03/22-01/1, URBROJ: 2198-9-1-22-1, od 28. veljače 2022. godine) Općinski načelnik Općine Starigrad raspisuje 

JAVNI  NATJEČAJ
za davanje u zakup dijela prostora za postavljanje bankomata

I.
Općina Starigrad daje u zakup dio prostora, istočnog dijela zgrade u Selinama (kat. čest. 4990/3 i 4990/2 k.o. Seline), za postavljanje bankomata.

II.
Dio prostora opisan u članku 1. daje se u zakup na rok od 5 (pet) godina, i to za postavljanje 1 (jednog) bankomata

III.

Početna najniža mjesečna zakupnina dijela prostora iz članka I. utvrđuje se u iznosu od 13,27 eura (bez PDV-a).
Zakupnina se plaća mjesečno do 10. za tekući mjesec prema ispostavljenim računima.

IV.
Dio prostora daje se u zakup u viđenom stanju. Svi troškovi uređenja padaju na teret zakupnika. Zakupnik u niti jednom slučaju nema pravo na naknadu za izvršena ulaganja ili uračunavanje u zakupninu.
V.

Dio prostora iz članka 1. ove Odluke daju se u zakup putem javnog natječaja podnošenjem pismenih ponuda (u daljnjem tekstu: Natječaj).

VI.
Pravo zakupa na poslovni prostor ne može ostvariti ponuditelj koji ima dospjelih, a nepodmirenih obveza prema Općini Starigrad i državnom proračunu.

VII.
Pravo na zakup stječe ponuditelja koji uz ispunjenje uvjeta iz natječaja ponudi i najviši iznos zakupnine.
VIII.
Prvenstveno pravo na sklapanje ugovora o zakupu poslovnog prostora imaju osobe iz Zakona o pravima hrvatskih branitelja iz Domovinskog rata i članova njihovih obitelji ukoliko ispunjavanju uvjete iz natječaja, Zakona o zakupu i kupoprodaji poslovnog prostora te prihvate najviši ponuđeni iznos zakupnine. Navedene osobe se trebaju se pozvati na pravo prvenstva i o tome priložiti odgovarajući dokaz.

IX.
Ponuditelji su obvezni uplatiti jamčevinu u iznosu od 70,00 eura na IBAN račun HR3023900011841600009, model 68 poziv na broj 7811- OIB, s naznakom OPĆINA STARIGRAD-JAMČEVINA ZA ZAKUP - BANKOMAT.
Uplaćena jamčevina uračunava se u ukupni iznos zakupnine. Ponuditeljima koji odustanu od ponude prije otvaranja ponuda uplaćena jamčevina vratit će se u roku od osam (8) dana od dana dostave ili zaprimanja izjave o odustanku od ponude, bez prava na kamatu od njezine uplate do isplate.

Ostalim ponuditeljima jamčevina će se vratiti u roku od osam (8) dana od dana donošenja odluke o najpovoljnijem ponuditelju.

X.
Rok za podnošenje ponuda je 17. travnja 2023. godine u 10:00 sati. Ponude se dostavljaju na adresu: Općina Starigrad, Trg Tome Marasovića 1, 23244 Starigrad Paklenica u zatvorenoj omotnici s naznakom: “ NE OTVARAJ- PONUDA ZA NATJEČAJ ZA ZAKUP DIJELA PROSTORA ZA POSTAVLJANJE BANKOMATA”.

XI.
Ponuda mora sadržavati:

- Dokumentaciju koja sadrži osnovne podatke o ponuditelju (obvezno navesti OIB)
- Ponuđeni iznos mjesečne zakupnine u eurima, 
- Rješenje o upisu u odgovarajući registar, ne stariji od 6 (šest) mjeseci, u preslici, kojim se dokazuje ispunjavanje uvjeta za obavljanje djelatnosti koja je određena kao namjena poslovnog prostora
- Dokaz o izvršenoj uplati jamčevine na račun Općine Starigrad, 
- Izjavu o prihvaćanju prostora u viđenom stanju, izjavu o snošenju troškova adaptacije prostora radi postavljanja i stavljanja u rad bankomata kao i izjavu da sva ulaganja po isteku zakupnog roka pripadaju Općini, 
- Potvrda o nepostojanju duga prema Općini Starigrad (izdaje  JUO Općine Starigrad),
- Potvrda o  nepostojanju duga prema državnom proračunu koja ne smije biti starija od 30 dana koja ne smije biti starija od 30 dana računajući od dana objave natječaja (potvrda porezne uprave)
- Broj računa u slučaju povrata jamčevine
- Ostale dokaze u skladu s uvjetima natječaja. 

XII.
Javno otvaranje ponuda  izvršiti će povjerenstvo za provedbu javnog natječaja dana 17. travnja 2023. godine u 10:00 sati u prostorijama Općine Starigrad na adresi Trg Tome Marasovića 1.
Otvaranju ponuda mogu biti prisutni ponuditelji ili njihovi ovlašteni predstavnici odnosno punomoćnici uz predočenje ovjerene punomoći.
O rezultatima izbora  ponuditelji će biti izvješteni u roku od 10 dana od zatvaranja natječaja.

XIII.
Ugovor o zakupu  sklapa se u roku 8 dana od dana izbora najpovoljnijeg  ponuditelja obavezno u obliku ovršne javnobilježničke isprave, a zakup počinje teći od dana potpisa Ugovora.
Javnobilježničke troškove  snosi zakupnik.

XIV.
Ponude koje nisu podnesene u roku i/ili koje nisu potpune te ponude koje ne ispunjavaju uvjete iz javnog natječaja neće se razmatrati.

XV.
Sve dodatne informacije, potvrdu o stanju duga i organizacija očevida mogu se dobiti svakog radnog dana u Općinskoj upravi Općine Starigrad uz najavu na tel: 023 369 387.

XVI.
Općinski načelnik Općine Starigrad zadržava pravo poništenja natječaja. 

								Općinski načelnik

								Marin Čavić, dipl. oec.